Kuopion museot

SnellmanEDU Filosofiakahvila: Aristoteles ja poliittinen retoriikka, Taneli Kukkonen
2025-05-21 17:00 - 19:00 (Europe/Helsinki) | Kuopion museo
Tervetuloa Filosofiakahvilaan ke 21.5. kuulemaan ja keskustelemaan aiheesta “Aristoteles ja poliittinen retoriikka”. Puhujavieraana Taneli Kukkonen, filosofian professori, New York University Abu Dhabi.Demokratia – teemana Kuopion filosofiakahvilassa keväällä 2025
Demokratian puolustamista peräänkuulutetaan, ja demokratian tulevaisuudesta ollaan huolissaan. Demokratialla lienee nykyisin useimmille myönteinen kaiku. Näin ei ole aina ollut: antiikista lähtien vielä 1800-luvun alkupuolella asti kreikkalaista perua olevalla sanalla demokratia viitattiin yleensä huonoon päätöksenteko- ja hallintotapaan, ei-toivottavaan yhteiskuntaärjestykseen – tai pikemminkin epäjärjestykseen.
Mutta onko meillä edes selkeää tai yhtenäistä näkemystä, mitä demokratia ja demokraattisuus on? Ja jos suunnilleen on, millä perusteilla demokratia on hyvää? Ja onko varsinaista demokratiaa koskaan kunnolla toteutettu missään?

Tilaisuus on kaikille avoin ja maksuton. Suosittelemme ilmoittautumaan etukäteen Snellmanedun sivuilla, jotta saat tiedon mahdollisista muutoksista ja tulevista tapahtumista. Kahvila Kantista voi noutaa omakustanteiset kahvit nautittavaksi tilaisuudessa. Tervetuloa jälleen Filosofiakahvilaan, sekä uudet että tutut kävijät!

Myyttinen vartti
2025-05-22 15:00 - 15:30 | Kuopion museo
Myyttiset vartit tarjoavat lyhyehköjä ja ytimekkäitä tietoiskuja Myyttiset – metsän kätköissä -näyttelyn teemoihin liittyen. Varteilla tutustutaan esimerkiksi arkeologisiin löytöihin, geologisiin ilmiöihin, sekä kansanperinteen ja -uskon erityispiirteisiin ja ihmeellisyyksiin.
Tervetuloa kuulolle torstaisin klo 15! Vartille pääsee mukaan museon pääsylipulla.
SYKSYN VARTIT (ohjelmamuutokset ja -täydennykset mahdollisia):
4.9.2025 klo 15 Suo siellä, vetelä täällä – suoluonnon monimuotoisuus ja merkitys kansanperinteessä
25.9.2025 klo 15 Faustista Uhrijuhlaan – katsaus Myyttiset-näyttelyn teemoja sisältäviin elokuviin
2.10.2025 klo 15 Paranvoi ja sudenmaito
30.10.2025 klo 15 Maitoa maahan maahisille
20.11.2025 klo 15 Ankat Sampojahdissa (ja muita suomalaisia myyttejä populaarikulttuurissa)

JO TOTEUTUT VARTIT:
27.3.2025 klo 15 Salamaniskuja ja tulipaloja vastaan – kivikautisen esineiden käyttö taikuudessa ja lääkinnässä
Mikä kiviesine on? Ja miksi sillä katsottiin olevan parantavia ominaisuuksia? Kivikautisiin esineisiin on liitetty erilaisia uskomuksia ja tarinoita, joilla kiviesineiden synty ja olemassaolo haluttiin selittää. Kiviesineisiin liitettiin myös uskomuksia niiden parantavista ja suojaavista ominaisuuksista.
3.4.2025 klo 15 Pirunpelloista hiidenkirnuihin
Geologisen luonnonperinnön myyttisyys: millaisia syntytarinoita kansanperinteessä on keksitty eri geologisille muodostumille ja piirteille, ja mikä on totuus myyttien taustalla?
10.4.2025 klo 15 Varhaisimmat muistiin kirjoitetut loitsut Pohjois-Savosta
Itäsuomalainen loitsuperinne säilytti pitkään elinvoimansa. Sitä tallentui erilaisiin lähdeaineistoihin satojen vuosien ajan. Tule tutustumaan kaikkein vanhimpiin pohjoissavolaisiin loitsuihin!
17.4.2025 klo 15 Metsän väki
Karhun hampaat ja kynnet, metsälähteet, uhrilehdot, käärmeet… Muun muassa näitä asioita ja paikkoja on pidetty kansanperinteessä väkevinä. Mutta mitä kansanuskon väki ylipäätänsä on, mistä kaikkialta sitä löytyy, ja mihin sitä tarvitaan?
24.4.2025 klo 15 Käärmeiden käräjäkivet ja uhrikupit – kivet ja kalliot suomalaisessa kansanuskossa
Mitä mineraaleja ja kivilajeja väekkäiksi koetuista kivistä ja kallioista löytyy, ja miten ne ovat syntyneet? Ovatko uhrikuppeina käytetyt painaumat kivissä ja kallioissa syntyneet luonnollisesti vai ovatko ne ihmiskätten töitä?
8.5.2025 klo 15 Kristillisyyden varhainen vaikutus Pohjois-Savon kansanuskoon
Kansanuskoon liittyvät tiedot ja tavat siirtyivät sukupolvelta toiselle. Jokainen aika lisäsi niihin omat kerroksensa. Millaisen jäljen maailmankuvan mullistanut kristinusko jätti paikalliseen perinteeseen?
15.5.2025 klo 15 Kansanuskon kauheudet
Kuka on syypää tauteihin, kuka houkuttelee äkkinäiset järven syövereihin hukuksiin, millaista porukkaa kalmanväki oikein on? Tämänkertaisella vartilla perehdytään muutamiin kansanuskon ikävämpiin hahmoihin.
22.5.2025 klo 15 Myyttien viestit menneisyydestä
Välittyvätkö muinaiset luonnonkatastrofit meillä ja maailmalla myyttisissä tarinoissa? Onko Väinämöisen polvenhaavasta kertovassa kansanrunossa yhteys vedenpaisumusmyytteihin ja edelleen todellisiin tapahtumiin, esimerkiksi Vuoksen puhkeamiseen noin 6000 vuotta sitten?

Kansanlauluyhtye iLo Maaginen-näyttelyssä
2025-05-23 16:00 - 17:00 | KUMMA, Kauppakatu 35, Kuopio, 70100
Maailmanmusiikkia, kertomuksia ja yhteisjamit; niistä on perjantai 23.5. tehty! Mikä olisikaan parempi tapa viettää perjantaipäivää kuin tutustua Maaginen-näyttelyyn kuunnellen samalla hyvää musiikkia?
Kansanlauluyhtye iLo tuo mukanaan tuulahduksen musiikkia maailmalta ja koto-Suomesta. Musiikkimatka vie meidät aina Perusta Italiaan ja Karttulasta Kreikan saaristoon. Soitetaan, lauletaan ja iloitaan yhdessä. Voit tuoda mukanasi soittimesi tai tulla mukaan laulamaan. Jammaillaan yhdessä!
Olet lämpimästi tervetullut mukaan!
Yhteistyössä Kuopion kansalaisopisto.
Tapahtuma sisältyy KUMMAn pääsymaksuun 10/5€, alle 18-vuotiaat ilmaiseksi ja Museokortti käy maksuvälineeksi.

Jäniksen jäljillä -opastus
2025-05-24 11:00 - 11:30 | Kuopion museo
Myyttiset – metsän kätköissä -näyttelyn lastenopastuksella lähdetään jäniksen jäljille. Millaisten ihmeiden äärelle pupujussi mahtaa meidät johdattaa?
Opastus lähtee museon lipunmyynnin läheisyydestä lauantaisin klo 11 seuraavina päivinä: 8.3., 15.3., 29.3., 12.4., 26.4., 10.5. sekä 24.5.
Opastuksen kesto on noin 30 minuuttia ja se sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.

Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!

Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Opastus: Talojen tarinoita
2025-05-24 13:00 - 14:00, 2025-05-31 13:00 - 14:00, 2025-06-07 13:00 - 14:00 | Korttelimuseo, Kirkkokatu 22, Kuopio, 70100, Suomi
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).
Talojen tarinoita -opastus on osa Kuopio250-juhlavuoden ohjelmaa.
Talojen tarinoita – Puutalokaupungin jäljillä 25.4.2025-26.4.2026
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Myyttiset-näyttelyopastus
2025-05-25 13:00 - 13:45 | Kuopion museo
Myyttiset-näyttelyopastus kuljettaa kulkijan halki entisaikojen metsän. Metsäretkellä tutustutaan esivanhempiemme elämää rytmittäneeseen kansanuskoon. Matkan varrelta löytyy niin myyteistä tuttuja olentoja ja luontotietoa kuin vanhin tunnettu pohjoissavolainen loitsukin.
Tiedontäyteinen kierros sopii parhaiten aikuisille ja nuorille ja on kestoltaan noin 45 minuuttia. Opastus lähtee lipunmyynnin läheisyydestä sunnuntaisin klo 13 seuraavina päivinä: 9.3., 16.3., 30.3., 13.4., 27.4., 11.5. sekä 25.5.
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.
Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!
Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Kiehtovat kyyt
2025-05-28 18:00 - 19:30 | https://kuopionmuseot.fi/tapahtuma/kiehtovat-kyyt/
Kysy käärmeasiantuntijalta -keskustelutilaisuus verkossa!
Monelle kyyt ja muut luikertelijat jäävät tuntemattomiksi, ja niitä jopa pelätään. Nyt on mitä parhain tilaisuus kysellä käärmeistä asiantuntijalta! Miten kyy havaitsee meidät? Millaisissa paikoissa ne viihtyvät? Miten kyyn puremilta olisi parasta välttyä? Entä mitä ihmettä rantakäärme tekee heittäytyessään selälleen?
Kuopion luonnontieteellisen museon verkkotapahtumassa käärmeasiantuntijana vierailee Toni Beckman. Tapahtumaan ei tarvitse ilmoittautua, ja voit lähettää kysymyksiä etukäteen (mari.wikholm (at) kuopio.fi) tai esittää kysymykset tapahtuman aikana.
Liity keskustelutilaisuuteen tästä linkistä.

Lisätietoja:
Mari Wikholm
Kuopion luonnontieteellinen museo
mari.wikholm (at) kuopio.fi
p. 044 718 1543

Opastus: Muuttuva luonto
2025-05-31 14:00 - 14:45 | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

Opastus Maaginen -näyttelyyn
2025-06-01 14:00 - 15:00, 2025-06-08 14:00 - 15:00 | KUMMA, Kauppakatu 35, Kuopio, 70100
Tule mukaan kokemaan taiteen taika avoimelle opastukselle Maaginen -näyttelyyn! Ensimmäinen opastus järjestetään näyttelyn avajaisviikolla, sunnuntaina 18.5. klo 14. Tämän jälkeen opastuksia järjestetään 1.6. alkaen joka sunnuntai klo 14 näyttelyn loppuun saakka. Opastukseen voi osallistua KUMMAn pääsymaksulla 10/5 €, alle 18-vuotiaat ilmaiseksi. Museokortti käy maksuvälineeksi.
Maaginen on KUMMAn tulkinta maagisesta realismista, jossa ihme ja kumma, mittasuhteiden leikki, satu ja mystiikka kohtaavat todellisuuden. Näyttely leikittelee koolla, yllätyksellisyydellä, sekä satumaisilla tunnelmilla ja tummilla metsän maailmoilla. Näyttely tarjoaa kummallisen mahdollisuuden uppoutua ihmettelyyn, rinnakkaisiin todellisuuksiin sekä antaa mielikuvituksen virrata.

Liito-oravaretki Jynkässä
2025-06-02 18:00 - 19:30 | Jynkän koulu, Maitotie 2, Kuopio, 70780, Suomi
Tule tutustumaan liito-oravan elinympäristöön! Mitä liito-oravat syövät ja miten ne liitävät? Kävelemme isoja polkuja pitkin n. 2 km, lapsille myös tehtäviä matkan varrella! Lastenrattailla kulku onnistuu myös. Lisätietoja: p. 040 573 8205

Kulttuurimaistiainen: vapaa pääsy Kuopion museoon
2025-06-04 10:00 - 19:00 | Kuopion museo
Tervetuloa tutustumaan maksutta Kuopion museon näyttelyihin keskiviikkona 4.9. klo 10-19! Vapaa pääsy Kuopion museoon on osa Kuopion kaupungin kulttuurilaitosten Kulttuurimaistiaisia.
Klo 17-17.30 museon aulassa esiintyy Triijuulla-yhtye ja museon sisäpihalla on klo 17.30-18.30 laatikkoviljelijöiden kaikille avoin kylvökerta.

Kuopion museon näyttely Myyttiset – metsän kätköissä sekä Triijuulla-konsertti ovat osa Kuopio250-juhlavuoden ohjelmistoa.

KUMMAn satuhetket
2025-06-04 10:15 - 10:45, 2025-06-11 10:15 - 10:45 | KUMMA, Kauppakatu 35, Kuopio, 70100
Toivotamme teidät tervetulleiksi taianomaisiin satuhetkiin keskiviikkoisin 4.6. alkaen klo 10.15. Satuhetkiä kuullaan joka keskiviikko kesän ajan 30.7. asti. Satuhetket tarjoavat noin puolen tunnin ajan lapsille, ja miksi ei aikuisillekin, täydellisen mahdollisuuden uppoutua tarinoiden maailmaan, rentoutua ja päästää mielikuvitus lentämään.

Jokainen satuhetki on ainutlaatuinen kokemus, jossa lasten kirjallisuus vie kiehtoviin seikkailuihin ja taianomaisiin maailmoihin. Tule mukaan kuuntelemaan, nauramaan ja lumoutumaan pienellä kynnyksellä!

Yksittäisiltä asiakkailta ei vaadita ennakkoilmoittautumista, ryhmien on ilmoittauduttava ennakkoon numeroon 017 182633. Satuhetket sisältyvät KUMMAn pääsymaksuun 5/10 €, alle 18-vuotiaat ilmaiseksi ja Museokortti käy maksuvälineeksi.

Tervetuloa tarinoiden maailmaan!

Pöytäroolipeli: Kyynelten Tihku (Thirsty Sword Lesbians)
2025-06-04 16:00 - 19:00 | KUMMA, Kauppakatu 35, Kuopio, 70100
Hiisiprinsessa Tihku Suursali uhataan naittaa isänsä järjestämien turnajaisten voittajalle. Jokainen teistä kuitenkin tietää, että hänen sydämensä ei edes syki miehille.
Pelaajat: 3 – 5 + pelinjohtaja, aloittelijaystävällinen
Pelijärjestelmä: Thirsty Sword Lesbians
Osallistujien vähimmäisikä: 16
Ajankohta: ke 4.6.2025 klo 16-19
Paikka: KUMMA, Kauppakatu 35, Kuopio
Sisältövaroitukset: epäterve vanhempisuhde, kilpailullisuus, mustasukkaisuus, pakkoavioliitto, suljetut tilat, väenpaljous
Hinta: KUMMAn sisäänpääsymaksu 10/5€, alle 18-vuotiaat ilmaiseksi, Museokortti käy maksuvälineeksi
Pelin johtaja: Sami Rissanen
Yhteistyössä: Kuopion Roolipelaajat
Ilmoittautuminen: Kuopion museoiden verkkokaupan kautta
llmoittautumisen jälkeen saat pelinjohtajalta sähköpostiisi ennakkotietolomakkeen ja ohjeistuksen pelin valmistelua varten. Toivomme sitoutuneita ilmoittautumisia 30.5. mennessä, jotta ennakkotiedot ehditään huomioida. Jos paikkoja on jäljellä, voit ilmoittautua mukaan myös myöhemmin.
Pelikerta kertoo tarinan väen sankareista, jotka pyrkivät pelastamaan rakastamansa hiisiprinsessan tämän isän yritykseltä naittaa tämä järjestämiensä kummaturnajaisten voittajalle.
Pelin maailma on nykyaika suomalaisten taikaolentojen näkökulmasta. Turnajaiset järjestetään pommisuojassa, jonka väki on koristanut niiden kunniaksi ja jossa nämä voivat riisua arkipäiväiset valeasunsa.
Pelijärjestelmä Thirsty Sword Lesbians on peli ailahtelevista tunteista sekä myrskyisistä kohtaamisista omien epävarmuuksiensa kanssa pyristelevien naisten ja sukupuolivähemmistöläisten kesken. Sen varaan rakennetut tarinat keskittyvät keskinäisten tuntemuksien selvittämiseen joko väistämättömien taisteluiden tuoksinnassa tai niistä yhdessä toivuttaessa. Pelipäivänä ajan säästämiseksi tutustuthan etukäteen ilmaisiin perussääntöihin täällä.
Pelaajat saavat pelikerran aluksi itselleen yhden ennakkoon valmistelluista valmishahmoista:

Säde Soinnukas: Tihkun lapsuudenystävä ja hänen isänsä nimittämä hovilaulaja.
Raaka-Aila: Avuksi palkattu peikko, jonka sydän ei siedä epäoikeudenmukaisuutta.
Silja Sudentytär: Tihkun pedonsieluinen lapsuudenystävä. Ei koskaan tullut kesytetyksi.
Utu Öinen: Avuksi palkattu liukaskielinen piru. Kukaan ei tiedä, mitä hän tuntee sisällään.
Järvi Kivitaivas: Tihkun äiti, joka ei hyväksy entisen kumppaninsa suunnitelmia heidän tyttärelleen. Komentaa perheensä palvelijoita.

Triijuulla
2025-06-04 17:00 - 17:30 | Kuopion museo
Triijuulla on kolmen laulajan, viulun, mandoliinin, kitaran ja basson kokoonpano. Ohjelmisto koostuu kansamusiikista ja vanhasta iskelmästä sovitettuna kyseiselle yhtyeelle. Triijuulla on toiminut jo yli 20vuotta esiintyen erilaisissa tapahtumissa kuten Kaustinen, Siilifolk, Folkfinlandia yms.
Museon katukerroksen konsertin kesto noin 30 min, vapaa pääsy. Lämpimästi tervetuloa!
Tila on esteetön.

Kuopion museon laatikkoviljelmään tutustuminen ja istutuspäivä
2025-06-04 17:30 - 18:30 | Kuopion museo
Jo viime kesänä hyvää asiakaspalautetta saaneet Kuopion museon ”olohuoneen jatkeessa”, eli monitoimitilan vieressä, sisäpihalla talvehtineet mustat kasvatuslaatikot heräävät eloon ja saavat seuraakin Korttelimuseolle alkavana kasvukautena.
Kesäistä kaupunkiviljelyä toteutetaan museon sisäpihalla ja Korttelimuseolla syreenien katveessa yhteistyössä Kuopion Luonnonystäväin Yhdistyksen (KLYY) aktiivien kanssa. Kuopion kaupunki on kansallisen kaupunkipuiston nimissä mahdollistanut tarvikkeiden hankinnan ja KLYY:n jäsenet mahdollistavat kasvien kasvamisen ja hoitamisen omalla vapaaehtoistyöllään. Toiminnan on tarkoitus olla yhteisöllistä. Laatikkoviljely Kuopion museon sisäpihalla alkoi viime vuonna pilotilla, joka jatkuu tänä vuonna kansallisen kaupunkipuiston pörriäiset- teeman mausteella. Laatikkoviljelyn tarkoituksena on kannustaa ihmisiä kaupunkiviljelyyn vaikkapa parvekkeella tai ikkunalla. Viljelylaatikoissa on hyötykasveista mukana viimevuotiseen tapaan muun muassa tammenlehtisalaattia, pinaattia, punaista basilikaa, pensaskrassia, lehtikorianteria, kirsikkatomaattia, porkkanaa ja silpoydinhernettä. Pörriäiskasveista esillä on mm. kurkkuyritti, kehäkukkia, malva ja ruiskaunokki.
Hyvin suunniteltu on puoliksi tehty – ja hoidolla varmistettu
Laatikkoviljelmien pohjatyöt kannattaa tehdä huolellisesti. Kuopion museolla mullat olivatkin paikallaan jo viimevuotisesta ja Korttelimuseolla ne on laitettu viljelylaatikoihin toukokuun alkupuolella. Laatikossa pohjimmaisena on sanomalehtiä, päällä multaa, joka on ikään kuin ladattu käyttövalmiiksi sekoittamalla siihen biohiiltä, kanankakkaa ja vettä. Museoiden laatikkoviljelyksillä ei käytetä hyönteismyrkkyjä.  Suurin osa kasveista on kylvetty siemeninä toukokuun puolivälissä. Tomaatit, yrtit ja kurkut tulevat paikalle istutusvalmiina, esikasvatettuina taimina, mutta suurin osa kasveista kasvaa siemenestä ihan paikan päällä.
Myös pedagoginen näkökulma on laatikkoviljelyksillä huomioitu. Kasvien nimet tullaan kirjoittamaan saviruukun palasiin, josta niitä on mahdollista opetella paikan päällä. Myös lajilistat tulevat museoille tutustuttaviksi. Laatikoista voi ottaa mallia omaan viljelmään..
Laatikkoviljelmän kasvukautta voi käydä seuraamassa Kuopion museon pääsymaksuttomalla alueella museon normaaleina aukioloaikoina ja Korttelimuseolla sen aukioloaikoina. 6.9. Kansalaisopistolla tullaan myös järjestämään pörriäisten talvehtimiseen liittyvä, luennolla höystetty hyönteishotellityöpaja.
Keskiviikkona 4.6.2024 klo 17.30-18.30 Kuopion museolla pääsee tutustumaan laatikkoviljelmään. Tilaisuudessa istutetaan esikasvatettuja yrttejä sekä tomaattia. Valokuvaus on sallittu. Jos omaa viherpeukaloa alkaa kutkuttamaan, niin laatikkoviljelmän hoitotiimiläiseksi voi liittyä mukaan ilmoittautumalla näissä avoimissa hoitopäivissä.
Muut avoimet viljelysten hoitoajat ovat : ke 2.7. klo 17-18 ja ke 6.8. klo 17-18.
Vapaa pääsy.

Lasten torstai
2025-06-05 10:30 - 11:00 | Kuopion museo
Kesäkuun alusta elokuun puoleen väliin saakka torstaiaamupäivät on Kuopion museossa omistettu lapsille. Jokaisena torstaina klo 10.30–11.00 heille järjestetään Myyttiset-näyttelyyn liittyvää ohjelmaa. Ohjelmassa vuorottelevat:
Loitsupolku: Lorujen täyteinen näyttelykierros, joka sopii myös perheen pienemmille.
Loitsupolkuja järjestetään 5.6., 26.6., 17.7. sekä 7.8.
Jäniksen jäljillä: Tiedolla ja toiminnalla väritetty lyhyt opastus. Soveltuu etenkin esikouluikäisille ja nuorimmille koululaisille.
Jäniksen jäljillä -opastuksia järjestetään 12.6., 3.7., 24.7. ja 14.8.
Leikkihetki: Enemmän tai vähemmän näyttelyn teemaan liittyviä leikkejä kaikille leikki-ikäisille!
Leikkihetkiä järjestetään 19.6., 10.7. sekä 31.7.
Jotta mahdollisimman monet lapset pääsevät nauttimaan heille suunnatusta ohjelmasta, toivomme, että lapsen seurana olisi vain yksi aikuinen.
Ohjelma sisältyy museon pääsymaksuun: alle 18-vuotiaat lapset maksutta, aikuiset 15 €, alennettu hinta 10 €.

Pelipäivä Puijolla
2025-06-05 14:00 - 18:00 | Puijonnokan laavu
Nappaa perhe tai kaverit pelaamaan Maailman ympäristöpäivän kunniaksi! Metsän mysteeripakopeli kestää 30–45 min, lähdöt 10 min välein klo 14.00–17.15. Toisessa pelissä voi perustaa minikansallispuiston! Omat eväät mukaan. Laavulla myös tulentekomahdollisuus.
Lisätietoja: p. 044 718 1543

Laulu- ja soitinyhtye Triijuulla Kuopion korttelimuseossa
2025-06-05 15:00 - 15:30 | Korttelimuseo, Kirkkokatu 22, Kuopio, 70100, Suomi
Triijuulla on kolmen laulajan, viulun, mandoliinin, kitaran ja basson kokoonpano. Ohjelmisto koostuu kansanmusiikista ja vanhasta iskelmästä sovitettuna kyseiselle yhtyeelle. Triijuulla on toiminut jo yli 20 vuotta esiintyen erilaisissa tapahtumissa kuten Kaustinen, Siilifolk, Folkfinlandia yms.
Korttelimuseossa Triijuulla esiintyy torstaina 5.6. klo 15 ja sunnuntaina 3.8. klo 13. Kesto noin 30 min, vapaa pääsy. Lämpimästi tervetuloa!

Kekri-tapahtuman ideointipaja
2025-06-06 10:30 - 12:00 | Kuopion museo
🔥 We Want You! 🔥
Haluatko olla luomassa jotain uutta nuorille? Tule suunnittelemaan ja toteuttamaan Kekri-tapahtumaa ensi syksylle!
📅 Ensimmäinen ideointi- ja suunnittelukerta: pe 6.6. klo 10.30📍 Paikka: Kuopion museo, Museokatu 1.
Tämä on tilaisuutesi loistaa ja tehdä jotain, mistä kaikki puhuvat! ✨
Tule kuulolle ja nappaa kaverit mukaan! 💬
Kurkkaa täältä edellisen vuoden Kekrin ohjelmainfot: Kekri – Kuopion museot
#kekri #nuoret #NuoriltaNuorille #kauhusyksy #kuopio #KuopionNuorisopalvelut #KuopionMuseo
Lisätietoja
Museotapahtumien koordinaattori Minna Merivalo
044 718 2638
minna.merivalo@kuopio.fi

Kekri-tapahtuman ideointipaja
2025-06-06 10:30 - 12:00 | Kuopion museo
🔥 We Want You! 🔥
Haluatko olla luomassa jotain uutta nuorille? Tule suunnittelemaan ja toteuttamaan Kekri-tapahtumaa ensi syksylle!
📅 Ideointi- ja suunnittelukerrat:
pe 6.6. klo 10.30 📍
ti 5.8. klo 14.00. 📍 Mukaan ehtii ja pääsee kyllä!

Paikka: Kuopion museo, Museokatu 1.
Tämä on tilaisuutesi loistaa ja tehdä jotain, mistä kaikki puhuvat! ✨
Tule kuulolle ja nappaa kaverit mukaan! 💬
Kurkkaa täältä edellisen vuoden Kekrin ohjelmainfot: Kekri – Kuopion museot
#kekri #nuoret #NuoriltaNuorille #kauhusyksy #kuopio #KuopionNuorisopalvelut #KuopionMuseo
Lisätietoja
Museotapahtumien koordinaattori Minna Merivalo
044 718 2638
minna.merivalo@kuopio.fi

Sateenkaaritreffit
2025-06-06 15:00 - 17:00 | KUMMA, Kauppakatu 35, Kuopio, 70100
Rennoilla, vapaamuotoisilla ja osallistujiensa näköisillä treffeillä tutustutaan KUMMAn Maaginen-näyttelyyn ja sekä treffeille saapuneisiin ihmisiin. Treffit painotetaan Pride -viikon mukaisesti seksuaali- ja sukupuolivähemmistöille, mutta mukaan ovat tervetulleita kaikki ystäviä, uusia tuttavuuksia ja juttukaveria kaipaavat.

Treffeillä on luvassa ohjattua ohjelmaa sekä vapaata seurustelua ja tutustumista. KUMMAn ovien sulkeuduttua iltaa voi jatkaa Pohjois-Savon Setan järjestämillä Pride-etkoilla erikseen tiedotetussa paikassa. Treffeillä voi onnistaa monella tavalla. Kumppanin tai uuden ystävän lisäksi, olet yhtä sateenkaaren päästä löytyvää kokemusta rikkaampi. Meillä noudatetaan turvallisen tilan sääntöjä.

Treffeille voi osallistua KUMMAn pääsymaksulla 10/5 €, alle 18-vuotiaat maksutta ja Museokortti käy maksuvälineeksi.

Queer Lines PIIRROS
2025-06-07 11:00 - 13:30 | KUMMA, Kauppakatu 35, Kuopio, 70100
Queer* Drawing -työryhmä kutsuu piirustus- ja runotyöpajaan, joka pohjaa jo yli vuoden yhdessä kokoontuneen, seksuaali- ja sukupuolivähemmistöille suunnatun taideryhmän yhteiseen toimintaan. Tapahtumaan voi osallistua KUMMAn pääsymaksun hinnalla 10/5€, alle 18-vuotiaat ilmaiseksi ja Museokortti käy maksuvälineeksi.
Työpajassa toteutetaan yhdessä suurta, liikelähtöistä piirrosta, johon kaikki voivat osallistua. Työssä keskeistä on vuorovaikutus: aktiivinen kuunteleminen ja hyväksyvä katse, sekä tilan antaminen ja yhdessä tekeminen. Tilassa koetaan yhteisen piirtämisen lisäksi myös ryhmän aiemmin tekemiä piirroksia, runoillaan tehtävien pohjalta vieraskirjaan ja kuullaan eri aikakausien queer – runoutta näyttelijä, Sari Harjun lukemana. Kokoelmassa kuullaan myös paikallisen Jupinaa – queer lavarunous – ryhmän runoja.
Tapahtumassa on lisäksi myös toinenkin työpaja, missä on mahdollista ottaa glitterkasvomaalauksia !!!
Kutsumme kaikki Kuopio Priden ja KUMMAn kävijät mukaan jättämään jälkensä yhteiseen piirrokseen, kuuntelemaan, kirjoittamaan sekä tunnelmoimaan ja levähtämään yhdessä ennen Pride -kulkuetta (klo 14) ja puistojuhlaa. Voit vierailla pajassa haluamasi ajan; viipyä vain hetken tai jäädä tilaan koko ajaksi.
Työpaja on suunnattu erityisesti nuorille ja aikuisille.
Toteutettu teos ja tapahtuma dokumentoidaan.
Mukana: Queer Drawing Group ja Jupinaa-lavarunoutta ryhmä
Koollekutsuja: Queer Drawing työpajojen ohjaaja, Emma Fält
Runot esittää ja on koonnut: Näyttelijä, Sari Harju yhdessä kirjoittaja, Emma Kontiokorven kanssa
Tapahtuma on osa Kuopio250-juhlavuoden ohjelmistoa.
Queer* – kattokäsite, jolla kuvaillaan sekä seksuaali- että sukupuolivähemmistöjä. Queer on
alkuperäisesti ollut sateenkaarivähemmistöjä halveksuva ja loukkaava sana, mutta se on vuosien saatossa omittu sateenkaariyhteisöjen käyttöön.
Lähde: https://kehraaja.com/opas-sateenkaarisanastoon/

Myyttiset-näyttelyopastus
2025-06-07 14:00 - 14:45, 2025-06-11 14:00 - 14:45 | Kuopion museo
Myyttiset-näyttelyopastus kuljettaa kulkijan halki entisaikojen metsän. Metsäretkellä tutustutaan esivanhempiemme elämää rytmittäneeseen kansanuskoon. Matkan varrelta löytyy niin myyteistä tuttuja olentoja ja luontotietoa kuin vanhin tunnettu pohjoissavolainen loitsukin.
Tiedontäyteinen kierros sopii parhaiten aikuisille ja nuorille ja on kestoltaan noin 45 minuuttia. Opastus lähtee kesäkaudella 7.6.–30.8.2025 lipunmyynnin läheisyydestä lauantaisin ja keskiviikkoisin klo 14. Syyskuusta alkaen näyttelyn päättymiseen saakka opastus on parittomien viikkojen sunnuntaisin sekä viimeisenä näyttelyn aukiolopäivänä su 25.1. klo 13
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.
Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!
Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Tavis Dance Company Maaginen -näyttelyssä
2025-06-08 15:00 | KUMMA, Kauppakatu 35, Kuopio, 70100
Kuva: Sampo Jaakkola
Tavis Dance Company esiintyy Maaginen -näyttelyssä kolmena päivänä Kuopio Tanssii ja Soi -viikkojen aikana. Tanssijat vaikuttuvat Maaginen -näyttelyn teoksista ja tulkitsevat niitä eri tavoin. Liikkeellisiä tulkintoja voi seurata oman näyttelykierroksen aikana. Yksi esitys kestää noin tunnin ajan ja tapahtuu kiertäen teoksia eri puolilla näyttelytilaa.
Tavis Dance Company on kuopiolainen tanssiryhmä, joka koostuu tavallisista, eri-ikäisistä ihmisistä. TDC:n tanssijat ovat kuitenkin ilmaisuvoimaisia persoonia ja ryhmä käsittelee liikettä ja kehollisuutta uteliaisuuden, avoimuuden, kokeellisuuden, sekä vahvan itseilmaisun kautta.
Tanssiesityksestä sekä näyttelystämme pääset vaikuttumaan ”kaksi elämystä yhden hinnalla” -taktiikalla eli KUMMAn pääsymaksun hinnalla 10/5€, alle 18-vuotiaat ilmaiseksi ja Museokortti käy maksuvälineeksi.
Lämpimästi tervetuloa nauttimaan sekä visuaalisesta- että tanssitaiteesta!
Tapahtuma on osa Kuopio250-juhlavuoden ohjelmistoa.

Tanssiteatteri Minimin avoimet harjoitukset Kuopion museolla
2025-06-11 11:30 - 16:30 | Kuopion museo
Minimi harjoittelee vuoden 2025 teoksia julkitiloissa ympäri Kuopiota
Tanssiteatteri Minimi harjoittelee ALIEN -teosta julkisissa tiloissa ympäri Kuopiota taiteellisen johtajan Taneli Törmän johdolla. Tämä sopii teoksen tyyliin, koska ALIEN on suunniteltu pop up -esitykseksi, ja se on osa Kuopion kaupungin 250-vuotisjuhlan juhlavuoden ohjelmaa.
Perinteisistä kerronnallisista tarinoista vapaa ALIEN on voimakas fyysinen ja visuaalinen kokemus. Se kehollistaa inhimillisestä tarpeestamme yhteyteen ja yhteisöön sekä koskettava pohdinta kaipuusta ja kuulumisesta.
ALIEN konsepti luotu Big Pulse Dance Alliancen yhteistuotantona, yhteistuotettu New Baltic Dancen (Liettua) ja Dublin Dance Festivalin (Irlanti) kanssa, ja se on osarahoitettu Euroopan unionin Luova Eurooppa -ohjelmasta.
Avointen harjoitusten seuraaminen Kuopion museon monitoimitilassa on maksutonta. HUOM! Ke 11.6. tanssijat siirtyvät sisätiloista Snellmanin puistoon, mikäli sää sen sallii.
